
	Pamatnostādņu projekts
Mājokļu pieejamības pamatnostādnes 2022.-2027.gadam 
	Iebildums
Latvijas Tirdzniecības un rūpniecības kamera (turpmāk – LTRK) ir izvērtējusi  precizēto pamatnostādņu projektu un Ekonomikas ministrijas pausto viedokli par LTRK iebildumu, taču LTRK to turpina uzturēt.

Ņemot vērā augstās būvniecības izmaksas, pieejamo aizdevumu īsos atmaksas termiņus un aizdevuma procentu likmi, kā arī citus apstākļus, kas privātā sektora nekustamo īpašumu attīstītājus varētu atturēt izmantot esošās atbalsta programmas, LTRK rosina pamatnostādņu projektu papildināt ar uzdevumu Ekonomikas ministrijai 2023. gadā pārskatīt Ministru kabineta 2009.gada 15. septembra noteikumos Nr.1065 “Noteikumi par aizdevumiem sīko (mikro), mazo un vidējo saimnieciskās darbības veicēju un lauksaimniecības un mežsaimniecības pakalpojumu kooperatīvo sabiedrību attīstības veicināšanai” iespēju paredzēt garāku aizdevuma atmaksas termiņu un mazāku aizdevuma procentu likmi. LTRK ieskatā minētais uzdevums varētu būtiski veicināt mājokļu piedāvājuma attīstību, īpaši reģionos un vietās ar pieaugošu nodarbinātību.

